TAASTATUD TERVIKLIKKUS
Tere tulemast vaatama sarja "Taastatud terviklikkus".
Tänases osas mõtiskleme
koos terapeudi, pastori ja kirjaniku Seppo Jokinen'iga,
milline on terve seksuaalsus.
Tere tulemast, Seppo! - Tänan!
Laps on seksuaalne olend juba sündides.
Kuidas saab toetada laste ja noorte head seksuaalkasvatust?
Esmalt peab nõustuma sellega,
et laps on seksuaalne olend juba sündides.
Teiseks tuleb mõista seda,
et ta ei ole veel valmis astuma kellegagi seksuaalsuhtesse.
Last ja lapse seksuaalsust
ei tohiks ükski täiskasvanu või lapsevanem äratama enne,
kui see on loomulikult tärganud.
Siin on oluline mõista,
et laste ärakasutamine pole näiteks see,
kui lapsed vanuses 5, 6 või 7 aastat mõistavad,
et kõik lapsed polegi ühesugused - et on olemas tüdrukud ja poisid.
See pakub neile huvi.
Nii et, kui lapsed omavahel - ütleme nii 7-8-aastased,
tunnevad huvi ja uurivad üksteist nn "arsti mängudes",
siis see pole ebanormaalne, vaid normaalne
laste seksuaalsuse ja erinevuste märkamine
ning tähele panemine.
Kui sellesse aga on kaasatud keegi, kes on neist 10-15. aastat vanem,
siis on tegu väärkohtlemisega,
kuna ta ei peaks olema nendes olukordades,
sest tegu on laste spontaansete avastustega.
Lapsed tunnevad huvi.
Nad ei näe selles halba ega ka mõista seda,
kui neile pole seda õpetatud.
Ehk laps on seksuaalne,
aga seksuaalsus kui selline ärkab temas murdeeas.
Vahel varem, varem hiljem.
Siis on ta huvitatud just seksuaalsusest.
Mitte erinevustest, vaid seksuaalsusest.
See on see õrn etapp, mil on vaja mõistmist ja tuge.
Teisalt võimalust, et ei tekkiks seksuaalseid pingeid
ega pingeolukordi.
Millised on terve seksuaalsuse tunnused?
Minu arvates on terve seksuaalsuse tunnus see,
et inimene on huvitatud ja tunneb seksuaalset huvi.
Ta tunneb oma piire ja teab, kuhu keegi ei saa tulla ilma loata.
Ka on ta võimeline kaitsma oma piire. See on tervislik.
Kui neid kaitsepiire pole lapsepõlves rikutud,
suudab ka noor end kaitsta
ja öelda: "Nii ei tohi teha, lase lahti, hoia eemale!"
Kui aga lapsena on rikutud turvalisuse piire ja võimet end kaitsta,
siis väärkohtlejad leiavad tavaliselt need rikutud lapsed üles.
Nad ületavad nende piire nii nooruses kui ka täiskasvanueas.
Vanemates sugupõlvedes on ehk rohkemgi neid inimesi,
kelle kodudes ei räägitud midagi seksuaalsusest.
Seda peeti halvaks ja piinlikuks.
Mida õpetab Piibel seksuaalsusest?
Vanas Testamendis on mitmesugust õpetust,
aga ma mõistaksin seda nii,
et Piibel õpetab
abielu raamidesse kuuluvat seksuaalkäitumist.
Täpsemalt öeldes mehe ja naise vahelise abielu osana.
Piibel soovitab hoiduda abielueelsetest seksuaalsuhetest,
kuigi omavahel kurameeritakse.
Abielu ja kristlik moraal on seksi osas olnud alati julgustav ja innustav.
Tänapäeval kuulutatakse kristluse nimel mitmesugust moraali.
Minu arvates põhinevad väärtused -
see, mis on õige ja vale, mis hea ja halb -
Jumala Sõnal ehk Piiblil.
Tänapäeva sobivad paremini Uue Testamendi õpetused,
kus on Jeesuse lunastus,
tegelikkus ja ülestõusmine.
Apostlite õpetused ja Jeesuse enda õpetus.
Kreeka keeles on kolm sõna,
mis kirjeldavad armastust.
Esimene on "agape", mis kirjeldab jumalikku armastust.
Veel on "philos", mis tähendab inimlikku armastust
ja "eros", mis tähendab seksuaalset armastust.
Ka see on armastuse mõiste.
Me kristlik traditsioon on olnud veidi "erose" vastane.
Mingil ajahetkel oli ka algkristlastel selline antiikne õpetus, et see on halb.
Et see "eros" meis on patt ja halb.
Jeesus aga ei õpetanud nii.
Ta küll innustas olema truu ja püsima abielus ustavana,
aga naisele, kes oli erootiliselt langenud
ja jooksis hädas Tema juurde,
ei mõistnud Ta kohut, vaid hoopis halastas ta peale.
Seetõttu peame meiegi, kristlased, halastama langenud inimesele,
kes meie juurde tuleb.
Ma ei mäleta enam, kas see naine tunnistas oma pattu,
aga variserid tunnistasid tema eest.
Jeesus siiski ei mõistnud kohut,
vaid ütles: "Ega minagi mõista sind surma.
Mine ja ära enam tee pattu!”
Ehk "eros" kuulub armastuse juurde.
Aga see pole kogu armastus.
Tänapäeval on armastuse sõna kitsendatud vaid erootiliseks.
Meedia kuulutab vaid seda tüüpi armastust.
Nii kogeb Johanna või Juhan juba oma seitsmendat eluarmastust,
kes mõned nädalad on seda,
kuid kes jäetakse siis maha ja tuleb uus armsam.
Nii antakse mõista,
et armsamate vahetamine on kui riiete vahetamine.
Minu arvates puudub seal tõeline armastus ehk hoolimine
ja teise inimese ning suhte eest vastutamine.
See on miski, mis puudutab "agape" armastuse rakendamist.
"Philos" ehk "phileo" on aga egusõna,
mida rakendatakse nii inimlikus kui jumalikus armastuses
ja kuhu kuulub ka vastutus.
Armastatakse ka siis, kui pole soovi armastada.
Meil pole mitte alati seda soovi
ja see pole mitte alati tore teist armastada.
Selline tunnetel põhineva imetluse armastuseks pidamine lõpeb kohe,
kui lõpeb imetlus ja algavad esimesed vastuolud,
millele järgneb sageli ka hülgamine.
Mõeldakse: "Midagi ei tulnud välja ja see polnudki armastus."
Samas kui poldud jõutud armastust veel kogedagi!
Oled oma töös kohanud ka pornosõltuvuse all kannatavaid inimesi
Pornot kasutatakse isegi kristlaste hulgas.
Kuidas mõjutab porno inimest?
Sellega kaotatakse ehe ja tõeline kokkupuude teise inimesega
ning selle asemele tuleb fantaasiapeibutis.
Ehk inimese kujutlustesse saadetakse väljast poolt impulsse,
millega püütakse inimest seksuaalselt aktiviseerida.
Soovitakse, et inimene jääks sööda otsa kinni
ehk pornosaadet vaatama
ja eeldavasti kogema orgasmi eneserahuldamise abil või ilma selleta.
Ka tavaolukordades, kui inimene kogeb orgasmi,
siis ta võib jääda tugevasse sõltuvusse sellest orgasmi allikast
ja sel juhul, kui tegu pole õige allikaga,
on ta võõrutamine sellest keeruline.
Peaaegu võimatu tegevus.
Nii on pornoga sama lugu,
kus sõltlase huvi tuleks suunata elava inimese suunas,
et ta saaks kogeda-jagada armastust elava inimesega.
Sest isegi, et seal esineb raskusi, on vaja siiski võtta vastutus,
et tahad armastada ka siis, kui tegelikult ei taha
ja kui asjad ei lähe hästi.
Raskusi, langemisi ja vastuolusid tuleb,
ja just siis on seda armastust vaja.
Baasturvalisus on miski,
mis on me eludes ellujäämise aluslähtekoht.
Baasturvalisuse puudumise üheks sümptomiks
on võimetus end siduda ja ühendada.
Siin on juba kaks tunnusmärki.
Võimetus end siduda
ilmneb inimsuhetes ja paarissuhetes kahel erineval moel.
Üks on see, et inimene pole suutnud luua ühtegi suhet
ja kannatab seetõttu.
Ta ei suuda armastada ega armastust vastu võtta.
Lävi on nii suur, et ei söanda.
Teistel väljendub see võimetus nii, et nende suhted muutuvad
ja tulevad muudkui uued suhted,
kuid neil puudub suhete või armastuse hoidmise oskus.
Mõlemal juhul on taustaks mitteturvalisus.
Baasturvalisuse puudumine
ja siis veel vältiv või vastuoluline kiindumussuhe
või mingi muu ahistav, valus või ebaturvaline kiindumussuhe.
Kõigi nende puhul saab rääkida mõistetest:
armastus, armastab, ei armasta,
mis on lai teema.
Siinkohal oleks vajalik määratleda, mis on armastus.
1. Korintlaste 13. peatükis Piiblis on armastuse kirjeldus.
Usun, et olete seda lugenud.
Seal räägitakse kreekakeelsest mõistest "agape".
See on jumalik armastus, mida seal kirjeldatakse.
See, milleks meie oleme võimelised, on "philos" ehk "phileo".
See on inimlik armastus.
Siinkohal kerkib huvitav küsimus ihu, hinge ja keha ehk ihu kohta.
Püha Vaim ehk Jumala poolt antud Vaim meis -
Tema kaudu võime saada enesele seda "agape" armastust,
kui süda on piisavalt tühi.
Muidu on meil vaid inimlik armastus.
On huvitav, et kui Peetrus oli salanud Jeesuse...
Veel eelmisel päeval uhkustas ta,
et kui ka kõik teised, siis tema ei salga Jeesust,
aga õhtul salgas ta Teda kaks korda.
Jeesus ja Isa õpetasid teda selle läbi sel moel,
et Jeesus tuli küsima temalt:
"Peetrus, kas sa armastad mind rohkem kui teised?"
Ta küsis, kas Peetrus armastab teda jumaliku armastusega
rohkem kui teised
ja Peetrus vastas, et ta armastab inimliku armastusega.
Ta ei söandanud enam lubada armastada jumaliku armastusega.
Nii on meiegi probleem tihti selles,
et me lubame midagi, milleks me pole võimelised.
Seetõttu on vaja mõista,
et me oleme võimelised armastama vaid inimliku armastusega,
kui just Jumal ei anna meile seda "agape" armastust.
See on Tema kingitus
ja Ta annab seda tavaliselt siis, kui me sisemus on tühi.
Kuidas saab inimene kasvada terves ja tasakaalukas seksuaalsuses,
kui ta on olnud seksi- või pornosõltlane?
Rääkisid sisemisest tühjast kohast ja et Jumala armastus võib täita selle,
aga kuidas see toimub?
Minu arvates,
kui täiseas on mingil moel taustal seksuaalne väärkohtlemine,
vägistamine või muud sellist,
millega on rikutud enese määramisõigust -
võimsasti ja häbematult,
siis teraapias me esmalt avame need tunded,
mis on põhjustatud selle poolt.
Kõik tunded on lubatud.
Pole vaja vagatseda
ega rääkida kenasti selle teo kordasaatjast,
kui räägitakse tunnetest, mis olid toimumise ajal.
Seejärel ma palvetan,
et inimene jõuaks nii kaugele, et ta suudab andestada selle tegijale.
Siin aga on suur aga.
Tavaliselt inimene, kes on usklik ja ristitud,
mõistab andeksandmise tähendust,
aga temalgi on suuri raskusi isegi mõttega,
et ta peab andestama inimesele,
kes on tema elu lapsena või noorena hävitanud.
Siis ma räägin talle,
et me võime usklikena võtta vastu otsuse
ja kui sa otsustad, et sa andestad,
siis isegi, kui see tundeprotsess võib kesta veel 5 aastat,
siis see otsus võetakse taevas kohe vastu
kui tahe ja tegu.
Nii sa oledki andeks andnud
ja sul on pärast aega oma tundeid läbi töötada.
Kui tunded on läbi töötatud,
saab alustada terve kaitsevõime kasvatamist.
Sellega on seotud see, et ma palvetan,
et Jumal annaks või tagastaks selle väärikuse,
mille teo tegija on röövinud
selle seksuaalrünnakuga või piiride rikkumisega.
Jumal annab ja tagastab selle väärikuse
ja koos sellega ka kaitsevõime, et inimene on võimeline end kaitsma.
Edasi minnakse järk-järgult,
kui mõelda, kuidas minu töös on toimunud.
Kui Jumal annab võime end kaitsta, siis see on miski, mida tuleb õppida.
Sel juhul võib mõni isegi liiale minna -
piiride ületajatega muututakse liiga rangeks,
isegi, kui tegu on oma sõpradega
või nendega, kes tulevad lihtsalt liiga lähedale.
Olen neid julgustanud jätkama, öeldes, et küll tuleb ka tasakaal.
Kuid esmalt tuleb õppida "Ei" ütlemist.
Pornosõltuvuse korral kasutatakse ravis
ilmselt samu meetodeid.
Jah. Seal on samuti tähtis sõna "puhtus"
nagu ärakasutamisegi korral.
Minu praktikas loetakse pornosõltuvuse korral puhtaid päevi.
Selles on sama ravi, mis teistegi sõltuvuste puhul.
Esimest langemist on vaja kõikvõimalikel viisidel ära hoida.
Palvetada, et Jumal annaks tarkust ja jõudu
keelduda esimesest pitsist alkoholist, esimesest uimastidoosist või tabletist,
esimese veebilehe avamisest pornosõltlase puhul.
Neist nagu teatud mõttes sõltuvuse rakendamisest.
Alkohoolik tänab kaine päeva eest.
Ta palub, et Jeesus annaks tallee kaine päeva
ja õhtul tänab kaine päeva eest.
Pornosõltlane tänab puhta päeva eest.
Ta palub puhast päeva ja tänab puhta päeva eest.
Sama toimub ka teiste sõltuvuste puhul.
Seksuaalselt väärkoheldutega pole ma töötanud muul juhul,
kui vaid pere juhtumite puhul.
Nii ei oska nende kohta suurt midagi öelda.
Paarisuhtes kajastuvad
mõlema partneri varasemad seksuaalsuhted.
Kas on võimalik oma varasemat seksuaalajalugu
kuidagi ära nullida?
See ajalugu mõjutab kindlasti nii vaimu, hinge kui ka ihu
ehk siis kogu inimese isiksust ja seda ka uskliku puhul.
Vaimus nullitakse see pattude tunnistamisega Jumalale
ja andeks palumisega.
Juhul, kui need patud on seotud seksuaalsusega,
siis tunnista Jumalale, kuidas ja kellega oled patustanud.
Palu need andeks ja palu armu,
et sa ei patustaks enam sellisel moel mitte kuskil ega kellegagi.
Sellega nullitakse see vaimus, aga hing võib olla ikka üsna katki.
Samuti keha valdkond.
Need alad käiakse teraapias läbi.
Tähtis on meeles pidada, et me oleme vaim, hing ja ihu.
Uskliku inimese vaim on üldiselt puhas,
kuna see on Jumala poolt antud osa meis.
Hing aga võib olla üsnagi katki ja haige
juba paarikümne aastasena.
Ja kehas võib olla, mis seal siis on - kõikvõimalikke haigusi.
Geneetiliselt võime me sündida üsna vigastena.
Mitme aastatuhande pikkuses geenipärandis
on soodumusi, milleks iganes.
Tavaliselt võivad keha ja psüühika olla väga haiged,
aga Jumala poolt antud vaim on ja peabki olema terve.
Seda mõjutatakse patu tunnistamise, meeleparanduse ja palvega.
Psüühikat mõjutatakse psüühika vahenditega.
Vahel Jumal tervendab inimese ime läbi kõikehõlmavalt,
aga mitte alati.
Siis on meil vaja proovida kasutada teisi vahendeid.
Näiteks vestlust lähedastega.
Terapeutide jõuk on sündinud siia maailma
u. 50. aastat tagasi.
Varem neid ei kasutatud,
sest kõigega tuldi toime pere ja sugulaste piires.
Vajadusel töötati läbi vaid suuremad kohtuasjad.
See on päris hea, et terapeudid on olemas,
kuna nad on erapooletud - nii tunnete kui ka kogemuste osas.
Nad pole osalenud kliendi kogemustes,
mistõttu nad on võimelised vaatama kõrvalt
seda kogemusmaailma.
Nad saavad hinnata kõrvalt, milline tunne on ehe ja õigustatud
ning milline on reageering, mis on põhjustatud toimunust
ehk posttraumaatiline reaktsioon.
Sedasi suudetakse toimunut mingil moel tasakaalustada.
Kuidas mõjutab inimese psüühikat seksuaalsusest hoidumine?
Viitasid sellele saate alguses.
Milline on selle tähendus näiteks paarisuhtele või muule,
kui inimene hoiab oma seksuaalsust vaos?
Pauluse sõnul toimib see paarisuhtes mõlema partneri kokkuleppel.
Ta annab kindlalt mõista,
et naise keha kuulub mehele ja mehe keha kuulub naisele.
Üksinda pole võimalik seksist loobuda,
vaid seda on vaja partneriga arutada.
Kuid haiguste olukordades
ja olukordades, kus pole võimalik seksuaalvahekorras olla...
Tean paljusid selliseid paare ja peresid, kus seda ei toimu.
Kui aga muu armastus on olemas, siis see korvab ka seksi puuduse.
Ma ei alahinda seksi tähendust paarisuhtes ja abielus,
aga kui inimesed siiralt armastavad...
Tunnen väärkohelduid, kes pole võimelised seksuaalsuhteks,
aga nad kogevad armastust ja on abielus olnud aastakümneid,
elades üsna õnnelikena.
Usun, et lausa väga õnnelikena.
Kui on selline armastus -
kõikehõlmav hellus, armastus ja soojus,
siis see korvab seksi puudumise.
Ei usu, et keegi oleks surnud sellesse, et ta elab tsölibaadis.
Pornosõltuvusse on kergem surra.
Samuti seksisõltuvusse.
Ehk siis, seksi puudumisel ei esine füsioloogilisi ohte
ega tohiks esineda ka psüühiliselt.
Milline on terve seksuaalsus paarisuhtes ja abielus?
Minu arvates on see igapäevaelus selline,
et väikesed lapsed näevad, et üksteist vaadatakse sooja pilguga,
räägitakse kenasti, suudeldakse, silitatakse, emmatakse.
Ollakse koos voodis
ja mõlema nõusolekul ning vajadusetst lähtuvalt
ollakse ka seksuaalvahekorras.
See ei ole pelgalt teise vajaduse täitmine.
Tunnen kristlastest naisi, kes on öelnud,
et nad kogevad abielus, et nad on mehe vajaduste rahuldajad.
Minu arvates ei peaks see nii kunagi olema.
Seksuaalvajaduste rahuldamine peaks käima vastastikuselt.
Alati koos mõlemapoolse nõusoleku ja tahtega.
Mitte nii, et ma nõustun sellega, kuna on vaja.
Teisalt olen andnud meestele sagedasti juhiseid,
et andku nad naisele üks õhtu nädalas,
kus ta saaks olla lihtsalt kaisus.
Silitage, rääkige kaunisti, laske tal magada kaisus.
Ärgu hakaku kohe seksi nõudma, vaid jagagu hellust ja armastust.
Kuna minu arvates on see vajalik.
Mees saab õppida olema selline,
kes jagab ka ainult hellust, soojust ja silitusi,
kuigi mees on aktiivsem, sest Jumal on ta sellisena loonud.
Nii nagu see toimib ka loomariigis.
Selles pole midagi halba, et mees on seksuaalselt aktiivsem,
sest loomise kord on selline.
Meid aga eristab loomadest see,
et me teadvustame ja tunnistame iseennast ning oma olemust,
õiget ja valet, head ja halba.
Me peame tunnistama ka seda,
et kui abielus naine ei soovi seksi, siis seda tuleb aktsepteerida,
uurides põhjuseid, miks see on raske ta jaoks
ja miks ta ei taha?
Tihti on takistusteks suured asjad
ja neist on vaja rääkida.
Abielulahutus tuleb tihti sellest, et WC-paberi rull on valepidi
ja seetõttu tülitsetakse.
Ka seetõttu, millal keeta hommikukohvi
ja millal mitte.
Kui neist asjust suudetakse rääkida, on minu arvates asjad veel sna hästi.
Mida saab igaüks meist teha
oma seksuaalsuse ja seksielu parandamiseks?
Selleks võiks tutvuda teise anatoomiaga.
Samuti otsida abi teaduskirjandusest,
kuidas sa saad teist rahuldada.
Mida teha, et teist hästi rahuldada.
Küsida teiselt, mida ta soovib?
Ei ole tarvis olla mineviku vang, et ei julge küsida teise soove.
Ja siis ka vastata, mida mina tahan,
millal tahan ja kui palju tahan.
Kuskil vanas filmis oli koht, kus mees lähenes naisele
ja naine vastas ehmunult: "Kallis, täna pole ju kolmapäev!"
Ehk neil oli kokkulepe kolmapäevadeks.
Muul ajal oli nii, et ei saanud aru, mis toimub?
Minu arvates näitab see, et ei oldud räägitud.
Ei oldud asjast räägitud.
Rääkides, rääkides ja veelkord rääkides
selgineb palju asju.
Kui kahekesi ei suuda rääkida, siis võtke keegi kolmas appi.
Minge pere- või paariteraapiasse
või seksuaalterapeudi juurde, aga seal on vähe sellist...
Tänapäevane terapeut ütleb, et kui ei ole mõnu, siis lahutage.
Neil puuduvad kristlikud väärtused, kus julgustatakse vastutama
ja liikuma ühise jaksamise ning kandmise poole.
Täna oleme rääkinud väga sügavatest teemadest -
tervest seksuaalsusest ja seksuaalsuse valdkonnast tervikuna
Palun sind, Seppo,
et õnnistaksid veel me vaatajaid selle vestluse lõpetuseks.
Püha Jumal, armas taevane Isa,
ma tänan Sind, et oled loonud meid seksuaalseteks inimesteks,
kes tunnevad, teavad ja teadvustavad.
Oled meile andnud südametunnistuse,
mis ütleb meile, mis on hea või halb, mis õige või vale.
Õpeta meid üksteist armastama ja austama.
Armastama kõigil viisidel - vaimselt, hingeliselt ja füüsiliselt.
Ennekõike aga austama üksteist.
Palun seda Jeesuse nimel, aamen.
Oled vaadanud saadet "Taastatud terviklikkus".
Soovides toetada TV7 tegevust, võid helistada 900 1777 (hind 7 eur)
või teha pangaülekande, leides me andmed www.tv7.ee
Täname toetuse eest!
Tõlge: Merle Sibola